ওয়েব ডেস্ক: আগামী সপ্তাহেই সিবিআই দফতরে হাজিরা দেবেন সৌগত রায়, খবর সিবিআই সূত্রে।  এখন সংসদের অধিবেশন চলছে। আগামী সপ্তাহে রয়েছে স্ট্যান্ডিং কমিটির বৈঠকে। ওই বৈঠকে যোগ দিয়ে নারদকাণ্ডে হাজিরা দেবেন সৌগত। সিবিআই সূত্রে দাবি, কেন্দ্রীয় গোয়েন্দা সংস্থাকে নিজেই এই কথা জানিয়েছেন তৃণমূলের প্রবীণ সাংসদ। গত সপ্তাহেই তাঁকে হাজির হতে নোটিস পাঠায় সিবিআই। হাজিরার জন্য বাড়তি সময় চেয়ে নেন সৌগত। এদিকে, নারদ কর্তা ম্যাথু স্যামুয়েলের কাছে টাকা নেওয়ার কথা স্বীকার করেছেন কাকলি ঘোষ দস্তিদার। সিবিআই সূত্রে এমনই চাঞ্চল্যকর তথ্য পেয়েছে ২৪ ঘণ্টা। নারদ কাণ্ডের তদন্তে শুক্রবার তৃণমূল সাংসদের বাড়ি যান CBI আধিকারিকরা। সূত্রের খবর, নারদ কর্তার কাছ থেকে নির্বাচনী তহবিলে টাকা নিয়েছেন বলে দাবি করেছেন কাকলি। তাঁর দাবি, সেই টাকার রসিদও তিনি ম্যাথু স্যামুয়েলকে দিয়েছেন। (আরও পড়ুন- তৃণমূলের গোষ্ঠী সংঘর্ষে উত্তপ্ত দমদম সেভেন ট্যাঙ্ক এলাকা)